Diari Oficial de la Generalitat Valenciana


Sumari del DOGV 7118, del 25-09-2013 (2013/9060)

RESOLUCIÓ de 2 d'agost de 2013, del secretari autonòmic de Justícia, per la qual es publica el text resumit de tres resolucions, per les quals s'acorda la inscripció en el Registre de Fundacions de la Comunitat Valenciana, de les entitats que s'esmenten a continuació: Fundación Anzo de la Comunitat Valenciana, Fundación Alanna Fundación de la Comunitat Valenciana i Fundació Musical Joan Garcés Queralt de la Comunitat Valenciana
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7118

Data del DOGV
:   25-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9060


Data del document
:   02-08-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 2 d'agost de 2013, del secretari autonòmic de Justícia, per la qual es publica el text resumit de tres resolucions, per les quals s'acorda la inscripció en el Registre de Fundacions de la Comunitat Valenciana, de les entitats que s'esmenten a continuació: Fundación Anzo de la Comunitat Valenciana, Fundación Alanna Fundación de la Comunitat Valenciana i Fundació Musical Joan Garcés Queralt de la Comunitat Valenciana [2013/9060]  
En compliment del que disposa l'article 29.h de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Pri--mer  
Per la Resolució de 9 de juliol de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana l'entitat denominada Fundación Anzo de la Comunitat Valenciana, amb el número 571V, i classificar-la amb el caràcter de cultural amb la tutela del protectorat que exercix la Generalitat Valenciana. El seu domicili radicarà al carrer de l'Alcalde Albors, núm. 21, baix, del municipi de València.  
  
D'acord amb l'article 3 dels seus estatuts, relatiu als fins fundacionals, són «fins de la Fundació donar suport a la divulgació, estudi, foment, promoció, estímul i desenrotllament de les obres del pintor Anzo, José Iranzo Almonacid, i de l'art en general, amb la dinamització de totes les accions relatives a la cultura dirigides a la consecució dels fins explicitats».  
Per a aconseguir els fins, la Fundació realitzarà les activitats següents: donar suport a l'optimització dels recursos de l'àrea d'actuació de la Fundació per al seu desenrotllament harmònic i integral; servir els ciutadans, associacions socials, empresarials, culturals i altres relacionades amb els fins de la Fundació, com ara centres receptors i distribuïdors de tota la informació relativa al camp de desenrotllament Nexus i diverses manifestacions explicitades com a fins de la Fundació, tant a escala nacional com internacional, una labor que se centrarà, principalment, en el coneixement de les dotacions, recursos i projectes existents en cada moment susceptibles de ser duts a terme per la Fundació o els seus associats; establir amb les diverses administracions, institucions, associacions i altres col·lectius vinculats a l'art i la cultura una col·laboració estreta a tots els nivells.  
Per a aconseguir estos objectius, la Fundació podrà realitzar les activitats següents: «organitzar, coordinar i realitzar activitats socioculturals, investigadores, tecnològiques i totes les relacionades amb els seus fins, i realitzar activitats com ara seminaris, conferències, exposicions, investigacions i estudis relatius a l'obra del pintor esmentat i d'art en general, així com editar si convé tota classe de material de suport escrit, audiovisual o electromagnètic, de caràcter especialitzat, didàctic o merament divulgatiu; projectar, preparar i executar totes les accions o activitats que calga per a aconseguir una adequada informació i coneixement de l'obra del pintor esmentat i de l'art en general; promoure l'intercanvi d'experiències i buscar línies d'actuació conjunta amb entitats anàlogues».  
  
D'acord amb l'article 5 dels seus estatuts, relatiu als beneficiaris: «Els fins fundacionals de la Fundació es dirigixen amb caràcter genèric a les col·lectivitats de persones següents: administracions públiques, associacions sense ànim de lucre i persones físiques sensibilitzades amb els fins generals de la Fundació. El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat i no discriminació».  
  
Segon  
Per la Resolució de 10 de juliol de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana l'entitat denominada Fundación Alanna Fundación de la Comunitat Valenciana, amb el número 572V, i classificar-la amb el caràcter d'assistencial amb la tutela del protectorat que exercix la Generalitat Valenciana. El seu domicili radicarà a la plaça de Fra Lluís Colomer núm. 3, baixos, 1r esquerre, de València.  
D'acord amb l'article 6 dels seus estatuts, relatiu als fins fundacionals, la Fundació té per objecte el desenrotllament, promoció i/o gestió, directa o indirecta, total o parcial, d'actuacions en matèria de:  
- Acció social: assistència i intervenció en tots els àmbits de la inclusió social en el més ampli espectre (informació, assessorament, orientació, assistència, formació, investigació, etc.), en les conseqüències de l'exclusió i matèries pròpies (orientació i inserció sociolaboral, formació prelaboral i laboral, socioeducativa, sanitària, psicològica, jurídica...), i en qualsevol altra activitat d'acció social destinada al compliment de la inclusió social en l'àmbit individual i en el familiar i social.  
  
- Sensibilització: promovent i participant en qualsevol acte que tinga per objecte la sensibilització i el coneixement dels fins de la Fundació.  
- Voluntariat social: promoure i fomentar el voluntariat social entre persones físiques i en organitzacions de qualsevol tipus.  
- Responsabilitat social corporativa: promoure i fomentar el comportament socialment responsable de les empreses.  
- Violència de gènere: prevenció, intervenció i investigació.  
- Gènere: promoure i fomentar la implantació de plans d'igualtat i la prevenció de desigualtats.  
- Economia social: promoure, participar i fomentar l'economia social i les empreses d'inserció.  
- Cooperació internacional: desenrotllar activitats i programes relacionats amb els principis i objectius de la cooperació internacional per al desenrotllament.  
Correspon al patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació es farà a través d'alguna de les formes següents d'actuació:  
- Per la Fundació directament, en instal·lacions pròpies o alienes.  
- Amb la creació o cooperació en la formació d'entitats de naturalesa associativa, fundacional o societària.  
- Participant o col·laborant en el desenrotllament de les activitats d'altres entitats, organismes, institucions o persones físiques que puguen servir a la consecució dels fins de l'associació.  
Per a això es duran a terme les línies d'actuació següents, que s'enumeren amb caràcter purament enunciatiu i no exhaustiu:  
· La promoció i, si és el cas, el desenrotllament de programes en tots els àmbits i matèries que puguen resultar d'interés per a aconseguir la inclusió social de les persones beneficiàries, en particular:  
Programes per a crear i/o mantindre l'ocupació de persones en situació o risc d'exclusió social.   
2. Programes de prevenció, principalment en l'àmbit socioeducatiu.   
  
3. Programes d'educació i/o formació professional.  
Programes dirigits al foment de les capacitats individuals i al desenrotllament personal.  
· Promoció i participació en congressos, seminaris i taules redones relacionats amb els fins de la Fundació, l'edició de publicacions especialitzades relacionades amb estes finalitats i la promoció de campanyes de sensibilització social.  
· Fomentar la participació del voluntariat social.  
· Estudi, prevenció i intervenció en l'àmbit de la violència de gènere.  
· Promoure els principis i informar sobre l'economia social i les empreses d'inserció, a través d'investigacions i difusió de treballs sobre els sectors i activitats que tenen per principal finalitat servir l'interés general.  
· Promoure i desenrotllar actuacions d'investigació, assessorament, difusió, participació, etc., per a aconseguir la implantació de la responsabilitat social corporativa en empreses i entitats.  
· Defendre i promoure els drets humans, sobretot els socials, econòmics i culturals, de manera que totes les persones tinguen accés a condicions de vida dignes, justes i equitatives.   
· Treballar per a la consecució de la igualtat real d'oportunitats entre dones i hòmens.   
· Suport, col·laboració i participació en ens en què s'estructuren els moviments socials en general, així com el desenrotllament de programes dirigits al suport dels moviments associatius que a juí del patronat resulten afins amb els objectius de la Fundació.  
· Promoure i constituir plataformes del tercer sector i fomentar el treball en xarxa.  
· Col·laboració amb els poders públics, institucions i entitats, públiques i privades, en activitats coincidents amb els fins de la Fundació.  
  
· Qualsevol altra actuació que el Patronat de la Fundació entenga que pot facilitar l'objectiu fundacional.  
D'acord amb l'article 7 dels seus estatuts, relatiu als beneficiaris, seran potencials beneficiaris de la Fundació les persones en situació o risc d'exclusió social, els seus familiars i el seu entorn social, les entitats públiques o privades les finalitats de les quals incloguen l'atenció a persones en situació de vulnerabilitat, la població en general en la labor de prevenció i informació sobre esta problemàtica, les persones físiques i organitzacions públiques o privades que vulguen incorporar-se o estiguen ja treballant en els àmbits de la responsabilitat social corporativa, l'economia social i la inclusió social, les persones o comunitats de països en vies de desenrotllament, les persones físiques o jurídiques que vulguen desenrotllar treball de voluntariat social. La Fundació atorgarà els seus beneficis amb criteris d'imparcialitat, objectivitat i no-discriminació a les persones o entitats que posseïsquen les condicions expressades anteriorment i que siguen considerats pel Patronat com a legítims beneficiaris seus, d'acord amb les bases, normes o regles que establisca a l'efecte. Ningú podrà al·legar davant la Fundació un dret preferent als seus beneficis, ni imposar-los a una persona o entitat determinada.  
  
  
Tercer  
Per la Resolució de 2 d'agost de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana l'entitat denominada Fundació Musical Joan Garcés de la Comunitat Valenciana, amb el número 573V, i classificar-la amb el caràcter de cultural amb la tutela del Protectorat que exercix la Generalitat Valenciana. El seu domicili radicarà al carrer Major, núm. 46, del municipi de Faura.  
D'acord amb l'article 5 dels seus estatuts, relatiu als fins fundacionals, la Fundació busca les finalitats següents:  
Desenrotllar les arts musicals, fonamentalment en l'escola de música Joan Garcés Queralt de Faura i Benifairó de les Valls, i també en la Societat Joventut Musical de Faura, ubicada igualment a Faura. A fi d'estimular la capacitat artística de la Societat Musical, és desig del fundador que participe anualment en el certamen internacional de bandes de música que se celebra anualment a València.  
El desenrotllament dels fins de la Fundació podrà dur-se a terme de les maneres següents, enumerades sense propòsit exhaustiu i per orde de preferència:  
Manteniment i preservació de l'entorn musical constituït i contingut en la casa del fundador, el senyor Joan Garcés Queralt, al carrer Major, número 46, de Faura.  
Suport i foment de la continuïtat en la labor exercida per l'associació cultural Escola de Musica Joan Garcés Queralt, de Faura i Benifairó de les Valls.   
Suport i foment a la celebració del Cicle de Música Valenciana i de Cambra Vicente Garcés Queralt.   
Foment de la Societat Joventut Musical de Faura, sempre que participe al Certamen Internacional de Bandes de Música que se celebra anualment a València en els mesos de juliol i agost.   
Dur a terme totes les tasques subordinades o accessòries a l'activitat principal.  
Exercir les activitats econòmiques necessàries per al compliment dels fins.  
I, de manera genèrica, dur a terme totes les actuacions que porten a l'èxit de les seues finalitats.  
D'acord amb l'article 9 dels seus estatuts, relatiu als beneficiaris, seran beneficiaris de la Fundació les persones físiques o jurídiques, públiques o privades, que tinguen com a finalitat el foment de la música i que radiquen a la Comunitat Valenciana, en especial a la comarca del Camp de Morvedre, als municipis de Faura i Benifairó de les Valls. La selecció de beneficiaris es farà amb criteris objectius i de no-discriminació. Ningú podrà al·legar davant la Fundació, ni individualment ni col·lectivament, el dret als seus beneficis abans que se li hagen concedit, ni imposar-ne l'atribució a persones determinades.  
  
  
València, 2 d'agost de 2013.- El secretari autonòmic de Justícia: Antonio Gastaldi Mateo.